Schaan, 26. April 2018

Sporočilo za medije: Projekt *Youth Alpine Interrail*

Potujmo s prvo alpsko vozovnico Interrail

Ste še vedno brez načrtov za letošnje poletje? Si počitnice želite preživeti na potovanju po alpskih državah? Potem je projekt *Youth Alpine Interrail* prava izbira za vas*,* saj bo 100 mladim omogočil možnost trajnostnega potovanja po Alpah.

Trajnostni razvoj in potovalna mrzlica se vedno ne izključujeta, kar dokazuje vozovnica Youth Alpine Interrail, s katero bodo lahko mladi cenovno ugodno potovali, saj znižana cena vozovnice znaša 50 evrov. Mladi bodo lahko z uporabo javnega prevoza obiskali osem alpskih držav in tako osebno preizkusili trajnostni način potovanja. Vsi, ki vas tovrstno potovanje zanima in ste stari med 16 in 27 let, ste vabljeni, da se za prejem vozovnice Youth Alpine Interrail prijavite do 20. maja 2018. Izbrani mladi udeleženci bodo vtise s svoje alpske pustolovščine delili z objavami na družbenih omrežjih kot tudi na spletni strani projekta. Najlepše fotografije in avtorje najboljših zgodb bomo ob koncu poletja nagradili.

Potovanje, namenjeno odkrivanju Alp

Številni mladi prebivalci Alp danes občutno bolje poznajo tuje države kot pa domače okolje, saj so potovanja z letalom v daljne kraje pogosto enostavnejša in cenejša. Mladinski svet CIPRE se je tako zavzel za trajnostna, odgovornejša in cenovno sprejemljivejša potovanja po Alpah ter se tako kot eden izmed pobudnikov pilotnega projekta Youth Alpine Interrail močno približal zastavljenim ciljem. Magdalena Christandl, 24-letna članica Mladinskega sveta, je skupno vizijo projekta povzela z naslednjimi besedami: »Želimo, da trajnostni način življenja in še zlasti okolju prijazna potovanja postanejo temelj naše vizije, saj bomo le tako ohranili naravo in lepoto alpskega sveta za prihodnje rodove.«

Doris Leuthard, članica švicarskega Zveznega sveta in vodja Zveznega oddelka za okolje, promet, energijo in komunikacije: »Za mlade bo to dvojno doživetje: Sproščujoče potovanje z vlakom, ki bo povezano z doživetji v naravi. In še ena velika prednost: Pogled na ledenike ob zavedanju, da je potovanje okolju prijazno. Še vedno namreč velja, da resnično cenimo le tisto, kar poznamo.«

Youth Alpine Interrail je projekt, ki ga Mladinski svet CIPRE in CIPRA International izvajata v sodelovanju s podjetjem Eurail in ob podpori držav podpisnic Alpske konvencije.

Nadaljnje informacije o projektu in kandidaturi so dostopne na: [www.yoalin.org](http://www.yoalin.org).

Kontaktni naslov: info@yoalin.org

Fotografije v kakovosti, primerni za tisk, si lahko prenesete z naslednjega naslova: [www.cipra.org/sl/sporocila-za-medije](http://www.cipra.org/sl/sporocila-za-medije).

Za vprašanja sva vam na voljo:

Magdalena Holzer, vodja projektov CIPRA International, +423 237 53 13, magdalena.holzer@cipra.org

Magdalena Christandl, Mladinski svet CIPRE, magdalena.Christandl@cipra.org

**Youth Alpine Interrail**

V okviru projekta Youth Alpine Interrail bo 100 mladih v starosti med 16. in 27. letom omogočeno kupiti alpsko vozovnico po znižani ceni, to je 50 evrov, z veljavnostjo sedmih potovalnih dni v enomesečnem obdobju. Mladim bo tako omogočino trajnostno potovanje po Alpah, s tem pa odkrivanje prednosti trajnostnega potovanja in doživljanja lepot alpskega sveta. Projekt Youth Alpine Interrail izvajata Mladinski svet CIPRE in CIPRA International v sodelovanju s podjetjem EURAIL. Projekt podpirajo tudi države podpisnice Alpske konvencije. Oddaja prijav za prejetje alpske vozovnice Interrail je možna do 20. maja na [www.yoalin.org](http://www.yoalin.org/)

**CIPRA – raznolika in pestra organizacija**

Mednarodna komisija za varstvo Alp (CIPRA) je nevladna krovna organizacija z nacionalnimi odbori in regionalnim odborom v vseh sedmih alpskih državah. Zastopa več kot sto društev in organizacij iz sedmih alpskih držav. CIPRA se zavzema za trajnostni razvoj na območju Alp, ohranjanje naravne in kulturne dediščine ter za regionalno raznovrstnost in reševanje skupnih problemov v alpskem prostoru. [www.cipra.org](http://www.cipra.org/)